CELEX: 32007R0047
Language: lt
Date: 2007-01-19 00:00:00
Title: 2007 m. sausio 19 d. Komisijos reglamentas (EB) Nr. 47/2007, iš dalies keičiantis Reglamentą (EB) Nr. 34/2007, nustatantį AKR šalių kilmės bananų importo licencijoms taikytiną paskirstymo koeficientą laikotarpiu iki 2007 m. gruodžio 31 d.

20.1.2007   
            
            
               LT
            
            
               Europos Sąjungos oficialusis leidinys
            
            
               L 14/4
            
         
      KOMISIJOS REGLAMENTAS (EB) Nr. 47/2007
   2007 m. sausio 19 d.
   iš dalies keičiantis Reglamentą (EB) Nr. 34/2007, nustatantį AKR šalių kilmės bananų importo licencijoms taikytiną paskirstymo koeficientą laikotarpiu iki 2007 m. gruodžio 31 d.
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2005 m. lapkričio 29 d. Tarybos reglamentą (EB) Nr. 1964/2005 dėl bananams taikomų muito normų (1),
   atsižvelgdama į 2006 m. gruodžio 5 d. Komisijos reglamentą (EB) Nr. 1789/2006 dėl KN 0803 00 19 kodu žymimų AKR šalių kilmės bananų importo tarifinės kvotos atidarymo ir jos administravimo laikotarpiu nuo 2007 m. sausio 1 d. iki gruodžio 31 d. (2), ypač į jo 5 straipsnio 2 dalį,
   kadangi:
   
               (1)
            
            
               Valstybėse narėse laikantis Reglamento (EB) Nr. 1789/2006 4 straipsnyje pateiktose ir Komisijai pagal minėto reglamento 5 straipsnį perduotose paraiškose bananų importo licencijoms nurodyti kiekiai viršija 2 straipsnio a dalyje nurodytus galimus kiekius, t. y. jie yra 146 848 t II skyriuje nurodytiems operatoriams.
            
         
               (2)
            
            
               Reglamentu (EB) Nr. 34/2007 (3) Komisija nustatė licencijoms taikytiną paskirstymo koeficientą.
            
         
               (3)
            
            
               Dėl administracinės kompetentingų nacionalinių institucijų klaidos, padarytos pranešant apie kiekius, nurodytus Reglamento (EB) Nr. 1789/2006 5 straipsnio 1 dalyje, koeficientas nustatytas per žemas. Komisijos reglamentą (EB) Nr. 34/2007 reikia atitinkamai iš dalies pakeisti.
            
         
               (4)
            
            
               Licencijoms taikytiną paskirstymo koeficientą reikia iš dalies pakeisti,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 34/2007 1 straipsnis pakeičiamas taip:
   
      „1 straipsnis
      Reglamento (EB) Nr. 1789/2006 II skyriuje nurodytų operatorių pateiktoms importo licencijų paraiškoms, skirtoms 146 848 t tarifinės kvotos daliai, taikomas 91,209128 % paskirstymo koeficientas.“
   
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. sausio 19 d.
      
         
            Komisijos vardu
         
         Jean-Luc DEMARTY
         
         
            Žemės ūkio ir kaimo plėtros generalinis direktorius
         
      
   
   
      (1)  OL L 316, 2005 12 2, p. 1.
   
      (2)  OL L 339, 2006 12 6, p. 3.
   
      (3)  OL L 10, 2007 1 17, p. 9.